cyanic-selkie/wikianc huggingface dataset:
Puss
Kjenneteikn
I nesten alle tilfeller der det er ei samling av puss, vil legen prøve å lage ei opning slik at pusset kan renne ut. Dette prinsippet har ført til den kjende latinske aforismen «ubi pus, ibi evacua», som tydar «der det er puss, der skal det evakuerast».
Nokre vanlege sjukdommar som skuldast pyogene infeksjonar er brennkoppar, osteomyelitt, bakteriell leddbetennelse og nekrotiserande fasciitt.
Zip Gun Boogie
«Zip Gun Boogie» er ein song frå 1974, opphavleg gjeven ut som ein solosingel av Marc Bolan frå det britiske glamrockbandet T. Rex. I andre land enn Storbritannia vart singelen gjeven ut som «T. Rex» eller «Marc Bolan and T. Rex». Nesten alle nyutgjevingar av singelen er berre tilskriven T. Rex. Songen og B-sida kom begge ut på T. Rex-albumet Bolan's Zip Gun i 1975.
Singelen låg tre veker inne på singellista i Storbritannia og nådde 41. plassen. Det var den lågaste plasseringa til nokon T. Rex-singlar medan Bolan levde.
Bedford
Tidleg i 1950-åra dreiv firmaet London Brick Company rekruttering av arbeidskraft i det sørlege Italia, og folketeljinga i 2000 viste at omkring 10 % av folkesetnaden i Bedford er av italiensk avstamming.
Guitar Man av Bread
Guitar Man er det femte studioalbumet til det USA-amerikanske softrockbandet Bread. Det vart utgjeve i 1972.
Det vart gjeve ut tre singlar frå albumet, «Aubrey», «Sweet Surrender» og «The Guitar Man», alle skrivne av Davis Gates. Ingen av singlane klarte å nå topp 10 på singellista i USA, men tittelsporet klarte å nå 11. plassen. Både denne og «Sweet Surrender» toppa adult contemporary-lista i USA. Dette vart det siste albumet til bandet på fire år, då dei vart oppløyst kort tid etter albumet kom ut.
HMS «Beagle»
HMS «Beagle» var ein britisk fregatt bygd og brukt av den kongelege marinen av England. Ho vart sjøsett 11. mai 1820, i elva Themsen, men stod ferdig bygd to år før (i 1818) same månaden. Fregatten går under kategorien Cheriokee-klassen, ei britisk klasseinndeling, som tyder at ho har to stormaster. I juli same året var ho med på feiringa av kroninga av Georg IV, der HMS «Beagle» var den fyrste til å segla under den nye London Bridge. Skipet er mest kjend for å vera Charles Darwin sitt skip under dei mange ekspedisjonane hans.
Fyrste segling
Etter jomfruturen i Themsen vart «Beagle» oppgradert, restaurert og endra slik at det skulle gjera ein best mogleg jobb for marinen. Ikkje før i 1826 var skipet heilt klar til si fyrste segling. Pringle Stokes vart utnemnd til å vera kaptein på «Beagle». Skipet drog vestover langsmed Themsen og vart deretter frakta til Plymouth, der det vart sjøsett på havet for fyrste gong.
Jobben til «Beagle» var å følgja HMS «Adventure», eit forskingsskip som hadde spesialisert seg på seismikk. I 1828 var skipa komne til Eldlandet (òg kalla for Tierra del Fuego), eit farvatn utanfor sørkysten av Argentina. I dette aude og einsléta havet vart kaptein Stokes annleis. Han vart inneslutta og deprimert, og låste seg inne i kahytta si i over to veker. Han skaut seg sjølv med ein revolver andre dag i august.
FitzRoy er mest kjend for sine originale problemløysningar, der han ei gong tok to indianske gislar med seg, ein gut og ei jente, etter ein krangel med dei infødde i Argentina. FitzRoy gav dei ikkje attende, men tok dei like så gjerne med seg heim att. Guten fekk namnet Jeremy Button (kalla seg sjølv for Orrundelico) og var ein kjendis i London for ein liten periode.
Andre segling
FitzRoy trudde han skulle verta verande på «Beagle», men vart bytta ut av ein lord av ei rekkje grunnar. Lorden likte ikkje all undersøkinga i Eldlandet med «Adventurer». Men hovudårsaka var at FitzRoy skulle bli utnemnd til kommandør på HMS «Chanticleer», som skulle ut på ein ekspedisjon i 1830. Det viste seg etterpå at «Chanticleer» var i altfor dårleg stand, og «Beagle» settast inn att. Den unge kapteinen vart utnemnd til kommandør på fregatten sumaren 1831. FitzRoy fekk att løyvet til å fare attende til Sør-Amerika.
På hausten same året takka den unge nyutdanna naturalisten Charles Darwin ja til å slutta seg saman med FitzRoy og hans menn ned til Sør-Amerika. Den 22 år gamle kristne mannen såg på dette som ein flott moglegheit til å sjå nærare på dyra han hadde studert og skjert i ved University of Cambridge.
27. desember 1831 byrja endeleg ferda til «Beagle» frå Plymouth.
Harrogate
Harrogate er ein by i North Yorkshire i England i Storbritannia med omtrent 70 000 innbyggjarar. Byen er mest kjend som spastad. Distriktet rundt byen har omkring 150 000 innbyggjarar og i lag med Knaresborough dannar han eit byområde på kring 85 000 innbyggjarar.
Historie
Byen blir første gongen nemnt på byrjinga av 1300-talet. Han blir då nemnd i ei tingbok som ein liten by. Busetnaden var lengje delt mellom Low Harrogate og High Harrogate. I High Harrogate møttest to relativt viktige vegar, noko som gjorde at det mellom 1400 og 1549 fanst eit kapell der, men elles var det ein stad det skjedde lite i.
Det var først i 1571, då William Slingsby oppdaga den første av kjeldene til byen, The Tewit Well, at byen byrja å vekse. Ved å fortelje om kjeldene til sine medisinsk kunnskapsfulle vener vart ryktet om eigenskapane til desse spreidd.
Darlington
Det første passasjertoget i verda gjekk mellom Darlington og Stockton-on-Tees.
You're in My Heart (The Final Acclaim)
«You're in My Heart (The Final Acclaim)» er ein song skriven og spelt inn av Rod Stewart i 1977 for albumet Foot Loose & Fancy Free. Songen vart ein populær singel og nådde topp ti i mange land, mellom anna fjredeplassen på den amerikanske Billboard Hot 100, andreplassen in Canada og toppen av lista i Australia.
Teksten nemner to av favorittlaga til Stewart, Celtic, og Manchester United».
Merrell Valley
Merrell Valley er ein dal i Convoy Range i Antarktis. Han er ein lang og isfri dal i Convoy Range, som går nordover og endar like aust for Mount Gunn ved Greenville Valley. Han vart kartlagt i 1957 av den nordlege landmålingsgruppa frå New Zealand under Commonwealth Trans-Antarctic Expedition i 1956-58. Han vart namngjeven av dei etter USNS «Private Joseph F. Merrell», eit fraktefartøy i den amerikanske hovudkonvoien til McMurdo Sound i 1956-57.
Tyne (fleirtyding)
Tyne kan visa til:
Abu Halifa-distriktet
Abu Halifa-distriktet er eit av distrikta i Al Ahmadi guvernement i Kuwait.
Yangjiang
Yangjiang (kinesisk: 阳江; pinyin: Yángjiāng) er eit byprefektur sørvest i provinsen Guangdong ved Kinas kyst mot Sørkinahavet. Prefekturet har eit areal 7 813 km² og eit folketal på ca 2,63 millionar (2004). Byprefekturet Yangjiang består av eitt distrikt (区 qū), eitt byfylke (市 shì) og to fylke (县 xiàn).
Næring
Yangjiang er særleg kjent for sin knivproduksjon, seksti prosent av alle knivar vert laga i Yangjiang og åtti prosent av eksporten. Økonomien elles er basert på produksjon av lakk, dyrking av soyabønner og av fiskeri. Produksjonen av drakar er ein tradisjon i prefekturet som går tilbake til 600-talet.
Grimsby
Historie
Det seiast at byen vart grunnlagt av ein dansk fiskar ved namn Grim på 800-talet. På 1100-talet utvikla byen seg til eit handlesenter og ei fiskerihamn. Han var nummer 12 i rekkja av skattebetalarar til kongen, og fekk grunnleggingsbrevet sitt av Johan av England i 1201. Byen har aldri hatt bymurar, han var for liten til det, og dessutan var han verna av det sumpete omlandet rundt byen. Men han hadde ei vollgrav i mellomalderen. Frå 1500-talet kom byen inn i ei nedgangstid som varte heilt til 1800-talet. I 1801 var folketalet 1524, same tal som i mellomalderen. Men etter det har byen vakse mykje.
Hällefors kommun
Hällefors kommun er ein kommune i nordvestre delen av Örebro län i landskapet Västmanland. Kommunesenteret er Hällefors og nest største stad er Grythyttan. Kommunen grensar i vest mot Filipstads kommun (Värmland) og i nors mot Ludvika kommun (Dalarna).
André
Bruken av namnet i Noreg
Namnet André kom i vanleg bruk i Noreg på slutten av 1950-talet, og populariteten nådde ein topp midt i 1980-åra.
Yangjiang
Næring
Yangjiang kjernekraftverk har sidan desember 2008 vore under byggjing i Dongping i Yangdong fylke i byprefekturet. Kjernekraftverkprosjektet, det største i Kina med ein planlagd effekt på 2000 MW, skal etter planen stå ferdig i august 2013.
Samferdsle
Kinas riksveg 325 går gjennom området. Han fører vestover frå Guangzhou i Guangdong til Nanning i den autonome regionen Guangxi.
New York City av T. Rex
«New York City» er ein song frå 1975 av det britiske glamrockbandet T. Rex. Songen og B-sida kom begge ut på albumet Futuristic Dragon i 1976. Songen består berre av eit par linjer med tekst, «Did you ever see a woman coming out of New York City/With a frog in her hand?» og «I did don't you know/And don't it show?» repetert over ei basslinje.
Singelen låg åtte veker inne på singellista i Storbritannia og nådde 15. plassen.
Affordable Space Adventures
Affordable Space Adventures er eit hjernetrim-eventyrspel utvikla og utgjeve av NapNok Games, i samarbeid med Nifflas.
Hällefors kommun
Kommunen samarbeider i ulike lokale konstellasjonar med både Värmlandshållet og Bergslagen, mellom anna med inntilliggande kommunar i KNÖL-gruppen (kommunar i Norra Örebro län), Nora, Ljusnarsberg og Lindesberg. For brannforsvar skjer samarbeidet vestover og til i ein viss grad òg i turistspørsmål.
Affordable Space Adventures
Spelet var utgjeve til Wii U gjennom tenesta Nintendo eShop den 9. april 2015. Spelaren skal kontrollere og manøvrere eit romskip gjennom ulike miljø ved bruk av peikeskjermen Wii U Gamepad. Opp til to fleire spelarar kan ta del i spelet ved å bruke Wii Remote, der dei kan ta kontroll over rørsla eller skannefunksjonane til romskipet.
Affordable Space Adventures fekk ei oppdatering 12. november 2015, som la til ekstra innhald.
Hällefors kommun
Tettstader
Hällefors kommune har to tettstader. Folketalet i tabellen er frå 31. desember 2005.
Mata i Israel
Mata (hebraisk מַטָּע) er ein moshav sentralt i Israel. Han ligg nær Beit Shemesh i Mateh Yehuda regionale kommune. I 2006 hadde han eit folketal på 554.
Historie
Landsbyen vart grunnlagd i 1950 av emigrantar frå Jemen på landområde som tidlegare hadde høyrt til den avfolka arabiske landsbyen Allar. Etter to jemenittiske jødar vart myrda av lokale bønder, vart det jemenittiske samfunnet etter kvart flytta til meir folkerike område i Petah Tikva og Karkur. Emigrantar frå Marokko slutta seg seinare til grunnleggjarane. Dei første innbyggjarane her dyrka tobakk, men dette har sidan blitt erstatta av vindruer.
Moshaven ligg aust for Wadi Tannur, ei kløft med to naturlege kjelder. I nærleiken ligg ruinane av eit gjestgjevari, der det tidlegare skal ha stått ei bysantinsk kyrkje.
Sørhavsjo
Sørhavsjo (Stercorarius antarcticus) er ein sjøfugl i jofamilien. Han er spreidd sirkumpolart på den sørlege halvkula, lever pelagisk og hekkar på subantarktiske øyar, søraustre Argentina og Den antarktiske halvøya.
Skildring
Sørhavsjoen er den største joarten, er kraftig bygd, har ei kroppslengd på 52 til 64 centimeter og kroppssvekt på 1200 til 2100 gram der hofuglane er dei tyngste. Han er sjokoladebrun over det heile, unntaka er bronsjegule flekkar i nakken og iaugefallande kvite «blink» på over og undersida av vengen. Det kraftige nebbet er nedbøygd i enden, nebb og føter er svarte.
Hekkar sirkumpolart på subantarktiske øyar inkludert Aucklandøyane og Chathamøyane, Campelløyane, Stewart Island/Rakiura, Fiordland på Sørøya på New Zealand og andre øyar i landet; på søraustre kysten av Argentina, Falklandsøyane, Tristan da Cunha og Gough Island. Dei hekkar dessutan så langt sør som på Ballenyøyane i Sørishavet, ein del av Ross Dependency.
Når sørhavsjoar lever til havs trur ein dei lever av fisk, joar som kjem til kystar supplerer med åtsel og kan stele føde frå skarvar og måsar. På Chathamøyane er føda om vinteren sett saman av langhalsar og breinebbkvalfugl. I hekketida er føda hovudsakleg ungar og egg av andre fugleartar slik som pingvinar, dei lever og av åtsel, avfall frå sel og dei jagar og drep vaksne petrellar og kan lagre restar av fuglekroppar i dynger.
Mange sørhavsjopar på øyar i New Zealand vernar eit territorium heile året. Det er observert at to hannar og ei ho, og opptil sju fuglar vernar eit territorium på nokre øyar, men andre stader er parvis hekking mest vanleg. Reira er lagd som ei forsenking i bakken fora av vegetasjon. Kullet er vanlegvis på 2 egg. Klekkinga skjer etter ca. 30 dagar og ungane får mat av foreldra til dei kan flyge etter ca. 6-9 veker og vidare opp til 10 veker etter det igjen. Dei er 5-14, typisk 8 år når dei blir hekkefuglar, og lever gjerne til dei er over 20 år.
Daher i Kuwait
Daher er eit distrikt i Al Ahmadi guvernement i Kuwait.
Oda Schjøll
Oda Schjøll er ein norsk skodespelar frå Oslo. Schjøll studerte ved Statens Teaterskole frå 1978 til 1981, og arbeidde sidan ved Nordland Teater, NRK Fjernsynsteateret og Trøndelag Teater. Ho har og arbeidd ved Teater Ibsen og Marja-teatret og hatt mindre roller i fjernsynsseriane Fox Grønland, Hotel Cæsar, Karl & Co, Holms, Sejer - Elskede Poona og Sørgekåpen.
Mevo Beitar
Mevo Beitar (hebraisk מְבוֹא בֵּיתָר) er ein moshav shitufi sentralt i Israel. Han ligg 10 km sørvest for Jerusalem i Mateh Yehuda regionale kommune. I 2007 var folketalet 327.
Landsbyen vart grunnlagd den 24. april 1950 av innfødde israelarar og emigrantar frå Argentina, som var medlemmar av Beitar-rørsla, inkludert Matityahu Drobles, seinare eit medlem av Knesset. Han ligg kring ein kilometer frå Den grøne linja, og var ein grensebusetnad fram til seksdagarskrigen.
Busetnaden vart grunnlagd på landområdet til den avfolka palestinsk landsbyen Qabu.
Jiangmen
Jiangmen (kinesisk: 江门, pinyin: Jiāngmén) er eit byprefektur nær dei midtre delane av provinsen Guangdong ved Kinas kyst mot Sørkinahavet. Prefekturet har eit areal på 9 433 km² og 4 448 871 innbyggjarar (2004). Byprefekturet Jiangmen består av tre distrikt (区 qū) og fire byfylke (县 xiàn).
Byen Jiangmen ligg på fellesdeltaet til elvane Xijiang og Tan. Han har sidan Qing-dynastiet hatt brei kontakt med utlandet. Hamna vart opna for handel med Vesten i 1902, dagens elvehamn vart anlagt i 1904.
Næring
Byen Jiangmen har mykje lettindustri. Viktigaste varene er tekstilar, elektronikkprodukt, møblar, lérvarer, næringsmidlar, maskiner, byggjematerial, kjemiske produkt, papir og raffinert sukker. Økonomisk ligg Jiangmen over gjennomsnittet for provinsen.
Slekta Kiwa
Kiwa er ei slekt av kvite anomurar som lever nær hydrotermale skorsteinar på havbotnen ved større djupner. Dei et i hovudsak bakteriar som lever på dei hårete armane deira.
Kiwa hirsuta vart oppdaga i 2005 som den fyrste arten i slekta.
Hållsta
Hållsta er ein tettstad i Eskilstuna kommun i Södermanlands län i Södermanland i Sverige. I 2005 hadde tettstaden 804 innbyggjarar.
Slekta Kiwa
I 2017 var det fem kjende artar i slekta:
Zombi (fleirtyding)
Zombi kan vise til:
Aagaardbreen
Aagaardbreen, òg kalla Alderetebreen, er ein 13 km lang isbre i Antarktis som ligg like aust for Gouldbreen og flyt sørover ut i Millfjorden, på austkysten av Graham Land. Han vart kartlagt av Falkland Islands Dependencies Survey (FIDS) og fotografert frå lufta av Ronne antarktiske forskingsekspedisjon i løpet av desember 1947; Han vart namngjeven av FIDS etter Bjarne Aagaard, ein norsk autoritet på kvalfanging og utforsking i Antarktis.
Mahsia
Mahseya (hebraisk מַחְסֵיָה) er ein moshav sentralt i Israel. Han ligg nær Beit Shemesh i Mateh Yehuda regionale kommune. I 2006 hadde han eit folketal på 385.
Landsbyen vart grunnlagd i 1950 av innvandrarar frå Marokko og Jemen. Han vart seinare fråflytta og så busett på ny av Cochini-jødar. Namnet er henta frå Jeremias bok 32:12: "Eg gav det til Baruk, son til Neria, Mahsejas son, framfor auga på Hanamel, syskenbarnet mitt, og vitna som hadde skrive under på skøytet, og alle dei judearane som heldt til i vaktgarden."
Ahlmannbreen
Ahlmannbreen er den sørlegaste av to isbrear som flyt aust og ut i Seligmanfjorden, på austkysten av Graham Land. Isbreen vart fotografert frå lufta i 1940 av U.S. Antarctic Service, og vart kartlagt i 1947 av Falkland Islands Dependencies Survey, som namngav han etter professor Hans Wilhelmsson Ahlmann, ein svensk glasiolog og geograf.
Agalinabreen
Agalinabreen (bulgarsk ледник Агалина, ‘Lednik Agalina’) er ein 4,8 km lang og 2,9 km brei isbre på Pefaur (Ventimiglia) Peninsula på Danco Coast Den antarktiske halvøya, som ligg aust for Poduenebreen og vest for Krapetsbreen. Han flyt nordover og inn i både Graham Passage og vestarmen av Salvesen Cove.
Isbreen er kalla opp etter Agalinaneset ved Svartehavet i Bulgaria.
Gypsy Cowboy
Gypsy Cowboy er det tredje studioalbumet til det amerikanske countryrockbandet New Riders of the Purple Sage, spelt inn og gjeve ut i 1972.
Albumet inneheld seks originale songar av John Dawson og tre av Dave Torbert, i tillegg til coverversjonar av countryklassikarane «She's No Angel» og «Long Black Veil». Donna Jean Godchaux frå Grateful Dead syng korvokal på to songar, «Whiskey» og «Long Black Veil». Det vart gjeve ut ein singel frå albumet — «Groupie» / «She's No Angel».
I 2007 kom Gypsy Cowboy ut på ny på Wounded Bird Records med fire bonusspor. Desse var konsertopptak av «Groupie», «Sutter's Mill», «Superman» og «She's No Angel». Alle utanom «Superman» var henta frå New Riders-albumet Home, Home on the Road frå 1974.
ZombiU
ZombiU er eit survival horror-spel i førsteperson utvikla av Ubisoft Montpellier og utgjeve av Ubisoft. Det vart utgjeve på Wii U som ein lanseringstittel til konsollen i november 2012. I spelet tek spelaren kontroll som ein overlevande etter ein zombieapokalypse. Spelet har eit «permadeath»-system, der spelefiguren døyr for godt dersom han eller ho bukkar under, og gjer omfattande bruk av Wii U GamePad til å skanne miljøa i spelet og handsame forrådet til den overlevande.
ZombiU vart utgjeve til Microsoft Windows, PlayStation 4 og Xbox One i 2015 under tittelen Zombi, utan fleirspelarmodusen.
Kiwa tyleri
Kiwa tyleri er ein kvit anomur i slekta Kiwa som finst nær Antarktis. Han vart oppdaga i 2010 ved hydrotermale skorsteinar på ei djupn større enn 2 600 meter. Arten et bakteriar som lever på dei hårete armane hans.
Bryllaupet mellom kronprins Haakon og Mette-Marit Tjessem Høiby
Bryllaupet mellom kronprins Haakon og Mette-Marit Tjessem Høiby fann stad 25. august 2001 i Oslo domkyrkje i Oslo. Kronprins Haakon Magnus av Noreg, som er nummer ein i arvefylgja til den norske trona og nummer 69 i arvefylgja til den britiske trona, møtte Mette-Marit Tjessem Høiby gjennom felles vener i 1999.
Mette-Marit Tjessem Høiby var ein tidlegare servitør med ein fire år gamal son, Marius Borg Høiby. Ho innrømma òg å ha ein bakgrunn med mellom anna tung festing.
Kong Harald V av Noreg, far til kronprinsen, hadde i nesten eit tiår freista far sin, Olav V av Noreg, om å få gifte seg med Sonja Haraldsen. Han støtta difor avgjerda til sonen. Ei veke før bryllaupet talte Mette-Marit Tjessem Høiby mot bruk av narkotika i ei pressekonferanse. Sjølv om ho ikkje innrømma rusmisbruk, sa ho: «Eg vil gjerne nytte dette høvet til å seie at eg fordømmer narkotika… Eg håpar at eg no kan unngå å prate meir om fortida mi, og at pressen vil respektere dette ynsket». Tre dagar før bryllaupet heldt kronprins Haakon ei pressekonferanse der han takka sin familie og sitt land for ikkje å gjere forholdet deira til eit problem.
Bryllaupet
Kronprins Haakon Magnus av Noreg og Mette-Marit Tjessem Høiby gifta seg 25. august 2001 i Oslo domkyrkje. Seremonien varte i ein time. Mette-Marit Tjessem Høiby hadde på seg ei kjole av hvit silke crepe med eit 20 fot langt slør, medan kronprins Haakon Magnus av Noreg hadde på seg ein svart uniform frå hæren med ein raud sash og medaljar.
Brudgommen venta utanfor døra til kyrkja fordi brura ynskte å gå ned midtgangen saman med han i staden for på armen til far sin.
Kronprins Frederik til Danmark var trulovaren til kronprins Haakon Magnus av Noreg. Betina og Emilie Swanstrøm, Kamilla og Anniken Bjørnøy og Tuva Høiby var brudepikene til Mette-Marit Tjessem Høiby.
Seremonien inneheldt musikk frå den norske jazzmusikeren Jan Garbarek, samt tekstavlesningar av prinsesse Märtha Louise av Noreg og kronprinsesse Victoria av Sverige.
Etter bryllaupet vart Mette-Marit Tjessem Høiby kjend som kronprinsesse Mette-Marit av Noreg.
Deltakarar
Brura var kronprinsesse Mette-Marit av Noreg, tidlegare kjend som Mette-Marit Tjessem Høiby, brudgommen var kronprins Haakon Magnus av Noreg. Trulovaren til brudgommen var kronprins Frederik til Danmark. Det var biskop Gunnar Stålsett som heldt vigsla.
Miers Valley
Miers Valley er ein dal i McMurdo Dry Valleys som ligg like sør for Marshall Valley og vest for Koettlitzbreen, på kysten av Victoria Land. Dalen er isfri om sommaren utanom Miersbreen og Adamsbreen i den øvre (vestlege) delen og Lake Miers nær midten. Han vart kartlagt og namngjeven av Terra Nova-ekspedisjonen i 1910–13, truleg etter Edward J. Miers, som var ein marinbiolog frå British Museum som utforska krepsdyr frå «Erebus» og «Terror»-ekspedisjonen. Det står ei hytte i dalen som var i bruk 1984-1994.
Miers Stream er ei namngjeven i samband med Miers Valley.
Svenska Skidspelen 1984
Svenska skidspelen 1984 vart avvikla i Falun dagane 23. til 26. februar og 6. mars 1984.
30 km
Dato: 25. februar <br style="clear:both;" />
4 x 10 km stafett
Dato: 26. februar <br style="clear:both" />
Kombinert
Dato: 24.-25. februar
<br style="clear:both;" />
Hopprenn i normalbakke
Dato: 6. mars <br style="clear:both;" />
Hopprenn i stor bakke
Dato: 26. februar <br style="clear:both;" />
20 km
Dato: 25. februar <br style="clear:both;" />
4 x 5 km stafett
Dato: 26. februar <br style="clear:both" />
Souk El Gharb
Souk El Gharb (òg skreve Suk, Sug al, ul) er ein landsby i Libanonfjella guvernement i Aley distrikt i Libanon. Namnet på byen tyder «Vestleg marknd».
Før den libanesiske borgarkrigen var han ein velståande fjellferieby, i fjellet Chouf i Libanonfjella kringsett av furuskog med utsyn over St. Georgbukta og Beirut. Han ligg berre nokre få kilometer frå fjellbyen Aley, og vert i dag rekna som ein av forstadane til Aley. Landsbyane som ligg mellom Aley og Souk El Gharb er Bmakine, Ain el-Sayydé (Vår frue-kjelda) og Ain el-Rimmané (granateple-kjelde). Sør for Souk El Gharb ligg landsbyen Kaifun.
Historie
Det finst romersk ruinar i byen. Andre byggverk går minst attende til 1500-talet.
Byen var åstad for fleire slag under borgarkrigen. Staden vart halden av den libanesiske hæren i staden for militsen, noko som ofte var mot store odds og mot støtta frå dei syriske styrkane. Dette førte til at byen vart øydelagd under krigen.
Slaget ved Souk El Gharb i september 1983
Souk-El-Gharb var ofte nemnt i borgarkrigen, men under i september 1983 fekk han merksemd frå heile verda fordi amerikanske marinestyrkar var involvert. Bakgrunnen for slaget var den israelske invasjonen av Libanon. I august 1983 trekte Israel seg ut av Chouf-distriktet (søraust for Beirut), og fjerna dermed ein buffer mellom drusarar og den kristne militsen, og utløyste ein runde med brutale kampar. I september hadde drusarane kontroll over det meste av Chouf. Men det var den nominelt ikkje-sekteriske libanesiske hæren (LAF) som fungerte som blokkerande styrke i Suk El Gharb i september 1983, og hindre militsen passasje til presidentpalasset i Baabda.
Baabda låg nedanfor Beirut-Aley-Damaskus-vegen. Militsen som kom frå sør måtte krysse Suk El Gharb for å nå Beirut-Aley-vegen. I tillegg kontrollerte Suk El Gharb ein rygg oppom Baabda, Yarze, som var staden der forsvarsdepartemenet held til, og Aust-Beirut. Frå ryggen kunne artilleristar frå militsen skyte direkte nedover til desse stadane.
Somme forfattar, som Thomas Friedman, peikar på at denne kanonelden var første gongen der amerikanske styrkar vart sett på som deltakarar i ein borgarkrig og ikkje ein fredsbevarande styrke, og at dette opna opp for hemnaksjonar mot amerikanarane.
Bruk av landminer i nærleiken av byen er framleis eit problem.
Peter Boström
Peter Boström, òg kjend som Bassflow, er ein svensk musikkprodusent og komponist.
Boström har produsert plater for songarar som Charlotte Perrelli, Bosson og Ola Svensson. Under namnet Bassflow har Boström gjord remakes av mellom anna «Gloria» av Mando Diao, «What's The Point» av Johnossi og «Split My Personality» av Salem Al Fakir. I mars 2011 kom Bassflow-miksen av «When We Were 10» med Viktorious. I seinare tid har Peter Boström delteke som låtskrivar i Melodifestivalen.
Melodi Grand Prix 2012
I 2012 deltok han som låtskrivar i Melodi Grand Prix saman med Tooji og Figge Boström. Songen, «Stay», vart framført i den tredje delfinalen. Der enda han på andreplass og gjekk vidare til finalen. I finalen var bidraget eitt av fire som gjekk vidare til gullfinalen. Bidraget vann med 155 480 røyster og fekk representere Noreg i Eurovision Song Contest 2012 i Baku i Aserbajdsjan.
Melodifestivalen 2012
Boström deltok òg som låtskrivar i den svenske uttakinga til Eurovision Song Contest 2012, Melodifestivalen 2012. Det fyrste bidraget, «Euphoria», skreiv han saman med Thomas G:son. Songen deltok i den fyrste semifinalen, vann og gjekk vidare til finalen. I finalen vann songen med 168 røyster og fekk representere Sverige i Eurovision Song Contest 2012. Det andre bidraget, «I din himmel», skreiv han saman med Sonja Aldén og Bobby Ljunggren. Songen deltok i den andre semifinalen, men enda på sjetteplass og rauk ut av tevlinga. Det tredje og siste bidraget, «Amazing», skreiv han saman med Danny Saucedo og Figge Boström. Songen deltok i den fjerde semifinalen, vann og gjekk vidare til finalen. I finalen enda songen på andreplass med 198 røyster.
Eurovision Song Contest 2012
Etter å ha vunne både Melodi Grand Prix 2012 og Melodifestivalen 2012 hadde Boström to bidrag med i Eurovision Song Contest 2012, høvesvis «Stay» av Tooji og «Euphoria» av Loreen.
«Stay» starta som nummer 16 i den andre semifinalen, etter Slovakia med «Don't Close Your Eyes» av Max Jason Mai og før Bosnia-Hercegovina med «Korake ti znam» av Maya Sar. Bidraget fekk ti poeng frå Sverige, åtte poeng frå Estland, fire poeng frå Tyrkia, Slovakia og Litauen, tre poeng frå Nederland, Malta, Kviterussland og Portugal, to poeng frå Bulgaria og eitt poeng frå Bosnia-Hercegovina. Noreg fekk til saman 45 poeng og enda på tiandeplass, saman med Bulgaria, av totalt 18 bidrag. Sidan Noreg hadde éin åttar, medan Bulgaria berre hadde tre seksarar, og båe landa hadde éin tiar kvar, gjekk Noreg vidare til finalen. Hadde ein berre nytta telefonrøyster hadde bidraget fått 72 poeng og enda på sjetteplass og hadde ein berre nytta juryrøyster hadde bidraget fått 25 poeng og enda på 15. og sisteplass. I finalen starta songen som nummer tolv, etter Estland med «Kuula» av Ott Lepland og før Aserbajdsjan med «When the Music Dies» av Səbinə Babayeva. Bidraget fekk tre poeng frå Sverige og Nederland og eitt poeng frå Island. Noreg fekk til saman sju poeng og enda på 26. og sisteplass av totalt 26 bidrag. Hadde ein berre nytta telefonrøyster hadde bidraget fått 16 poeng og enda på 24. plass og hadde ein berre nytta juryrøyster hadde bidraget fått 24 poeng og enda på 24. plass.
«Euphoria» starta som nummer elleve i den andre semifinalen, etter Kroatia med «Nebo» av Nina Badrić og før Georgia med «I'm a Joker» av Anri Jokhadze. Bidraget fekk tolv poeng frå Nederland, Gerogia, Estland, Slovakia, Noreg og Tyskland, ti poeng frå Portugal, Bulgaria, Slovenia og Litauen, åtte poeng frå Makedonia, Malta og Storbritannia, sju poeng frå Serbia, Kviterussland, Ukraina og Bosnia-Hercegovina, seks poeng frå Kroatia og Frankrike og fem poeng frå Tyrkia. Sverige fekk til saman 181 poeng og vann av totalt 18 bidrag. Dei gjekk dimed vidare til finalen. Hadde ein berre nytta telefonrøyster hadde bidraget fått 180 poeng og vunn og hadde ein berre nytta juryrøyster hadde bidraget fått 145 poeng og vunne. I finalen starta songen som nummer 17, etter Hellas med «Aphrodisiac» av Eleftheria Eleftheriou og før Tyrkia med «Love Me Back» av Can Bonomo. Bidraget fekk tolv poeng frå Storbritannia, Ungarn, Russland, Island, Frankrike, Estland, Noreg, Danmark, Spania, Tyskland, Irland, Latvia, Belgia, Finland, Israel, Austerrike, Nederland og Slovakia, ti poeng frå Litauen, Kypros, Romania, Serbia, og Slovenia, åtte poeng frå Bosnia-Hercegovina, Bulgaria og Georgia, sju poeng frå Aserbajdsjan, Moldova, Montenegro, Sveits og Kroatia, seks poeng frå Hellas, Tyrkia, Malta, Makedonia, Ukraina og Kviterussland, fem poeng frå Albania og tre poeng frå San Marino og Portugal. Sverige fekk til saman 372 poeng og vann av totalt 26 bidrag. Hadde ein berre nytta telefonrøyster hadde bidraget fått 343 poeng og vunne og hadde ein berre nytta juryrøyster hadde bidraget fått 296 poeng og vunne.
Boström både vann og tapte finalen i Eurovision Song Contest 2012, som den fyrste i historia.
Det svenske bidraget vann òg Marcel Bezençon Awards i kategoriane Artists Award og Composer Award. Etter ei røysting kåra den internasjonale fanklubben til Eurovision Song Contest, OGAE, det svenske bidraget til vinnar, medan det norske enda på femteplass.
Hällnäs
Hällnäs er ein svensk tettstad i Vindelns kommun i Västerbottens län i landskapet Västerbotten. I 2005 hadde tettstaden 309 innbyggjarar.
Lokaltoget Norrskenan Luleå-Boden-Vännäs-Umeå har sidan 2006 stoppet ved Hällnäs stasjon. På banen Storuman-Hällnäs har det ikkje vore passasjertrafikk sidan 1995, då sambandn Lycksele-Hällnäs blei lagt ned av Länstrafiken i Västerbotten. Mellom 1995 og 2006 stoppa ingen persontog i Hällnäs.
Sanatoriet
Hällnäs er mest kjend for det store sanatoriet som ligg like utanfor tettstaden. Hällnäs sanatorium er tidstypisk i stilen, og var det største anlegget i Sverige då det blei opna i 1926 med plass for 208 pasientar. Sanatoriet blei seinare bygd ut i fleire etappar, før det i 1948 hadde 340 plassar. Sanatoriet hadde eige vasskraftverk, vasstårn, skule, røntgenavdeling, operasjonssal og bakeri.
Kjelder
''
Åkra stavkyrkje
Åkra stavkyrkje var ei stavkyrkje i Kvinnherad i Hardanger, som vart riven rundt 1730.
Historie
Det finst ikkje noko grunnlag for ei detaljert datering av kyrkja. Ei kyrkje i Åkra er første gong nemnd i 1329. Då kyrkja vart skildra i ein rapport frå 1722, hadde taket nyleg vorte skada i ein kraftig storm. Ho må ha vorte riven mellom 1722 og 1735, det året då Åkra fekk ny kyrkje.
Utsjånad
Det går fram av skildringane av kyrkja frå 1665 og 1722 at ho må ha vore ei stavkyrkje av den treskipa typen. I 1722 var kyrkja bordkledd og måla innvendig. Ho hadde "taarn uden spir", noko som truleg tyder ein takryttar av den gamle typen, og svalgang på nordsida. Storleiken på skipet var 48 fot gonger 28 fot (15 m x 9 m) og koret var 18 fot gonger 16 fot (6 m x 5 m).
Ultrafiolett-astronomi
Ultrafiolett-astronomi eller UV-astronomi astronomiske undersøkingar i det ultrafiolette område av det elektromagnetiske spekteret, det vil sei mellom synleg lys og røntgenstråling (ca. 90–350 nm). UV-astronomi er særleg nytta ved studiar av solsystemet, stjerneatmosfærar, novaer og supernovaer, interstellar materie og galaksar. UV-observasjonar har òg påvist store mengder varm, intergalaktisk gass i mange galaksehopar. UV-stråling frå verdsrommet vert absorbert i jordatmosfæren og når ikkje ned til jordoverflata. Strålinga kan difor berre studerast frå høgtsvevande ballongar og frå rakettar og romfartøy. Ein av dei mest kjende UV-satellittane, International Ultraviolet Explorer, IUE, var verksam 1978–1996. I tillegg til optiske observasjonar vert Hubble-teleskopet nytta som UV-teleskop. Fleire nyare romobservatorium vert òg nytta til UV-observasjonar.
Hällefors
Hällefors er ein tettstad og kommunesenteret i Hällefors kommun, Örebro län. Hällefors er ein liten stad med grøn natur og dyreliv. I Hällefors sentrum kan ein finne alt frå apotek til bibliotek, frisersalongar, bank, politi og systembolag under eit og same tak. Dette bygget heiter Centrumhuset. Der ligg òg turistbyrå i same lokale som biblioteket. I Hällefors finst òg museet Formens hus.
Utdanning
Pihlskolan Gymnasium ligg i sentrale Hällefors. Dei har spesialinnretingar som m.a. Industriprogrammet (Gymnasietekniker), Naturbruk med sportfisketurisme og Hotell og restaurant. Dei tre programma har riksinntak. Det finnast òg Barn och Fritids-programmet og Kultur-programmet.
Kulturskolan lærer bort teater, dans, bild, fotografi og musikk.
Industri
Hellefors Bryggeri, sidan april 2008 eigd av Spendrups bryggeri, ligg mellom Hällefors og Grythyttan. Stålkonkernet Ovako har anlegg i Hällefors likesom Stora Enso som har ein stor terminal for omlasting av trevirke frå lastebil til tog. Like nord for staden ligg badeplassen Sången.
Øvrig
Hällefors har gjeve namn til hunderasen Hälleforshund.
Utanfor Hällefors ligg den eldste folkeparken i Sverige, Krokbornsparken, i dag eit byggminne.
Alvan & Ahez
Alvan & Ahez er eit fransk musikkprosjekt frå Bretagne. Det består av elektromusikaren Alvan (Alexis Morvan-Rosius) og folkevokaltrioen Ahez (Marine Lavigne, Sterenn Diridollou og Sterenn Le Guillou). Alvan & Ahez representerte Frankrike i Eurovision Song Contest 2022 med den bretonskspråklege songen «Fulenn».
Bakgrunn
Gruppa vart skipa i 2021, men både Ahez og Alvan har drive med musikk og song i ei årrekkje før dette.
Ahez
Vokaltrioen Ahez består av Marine Lavigne, Sterenn Diridollou og Sterenn Le Guillou, som alle møtte kvarandre på ein bretonskspråkleg videregåande skule i Carhaix-Plouguer. Dei tre songarane fullførte skulegangen i språkleg fordjuping og danna vokalgruppa Ahez, der dei framførte musikk og songar på bretonsk. Gruppenamnet er henta frå den bretonske mytologiske skikkelsen Ahez (fransk: Ahès), som i bretonsk kultur vert omtala som både ei gudinne og ei heks. Ahez skriv songer på bretonsk, og tekstene handlar om moderne historier blanda med historiske myter og skikkelsar frå Bretagne.
Gruppa har hatt ei rekkje framsyningar med tradisjonell bretonsk musikk og dans, blant anna på tradisjonelle bretonske folkemusikkfestivalar, kalla Fest-noz. Dei har også opptredd på Festival Interceltique de Lorient og Celtic Connections i Glasgow.
Alvan
Alexis Morvan-Rosius (fødd 17. mars 1993) er ein fransk elektromusikar frå Rennes i Bretagne. Han opptrer under artistnamnet «Alvan», som er ei sammentrekking av Alexis Morvan. Han byrja å lage musikk i 2011, og fire år etter bestemde han seg for å avslutte jobben i helsevesenet og i staden satse for fullt på musikken. De påfølgjande åra gav han ut ei rekke singlar og remiksar, og i 2016 vann han BPM Contest, en tevling for ferske og kommqnde artistqr. Dette gav han ein platekontrakt med Elektra Records France. Han har sidan spela på ei rekkje festivalar, blant anna Rencontres Trans Musicales i 2021, og han har varma opp for artistar som Ofenbach og Petit Biscuit.
Samarbeid og Eurovision Song Contest
Seint i 2021 møtte Alvan og Marine Lavigne frå Ahez på ein bar på Place Sainte-Anne i Rennes. Lavigne fortalde om det keltisk-bretanske musikkprosjektet til gruppa. Alvan, som sjølv ikkje snakkar bretonsk, hadde sjølv gått med ein liknande idé og hadde fleire demoar og musikkproduksjonar liggjande. Dei fire musikarane starta eit samarbeid og produserte blant anna låten «Fulenn» (gneist) som dei sende inn til den franske uttakinga til Eurovision Song Contest.
Tv-kanalen France 2 plukka ut låten til å delta i songtevlinga Eurovision France, c'est vous qui décidez! (norsk: Eurovision Frankrike, det er du som avgjer!). Vinnaren av tevlinga fekk representere Frankrike i Eurovision Song Contest. I finalen laurdag 5. mars 2022 vann Alvan & Ahez tevlinga etter å ha fått flest poeng frå både jury og tv-sjåarar. Dei fekk dimed representere Frankrike i finalen av Eurovision Song Contest 2022 i Torino i Italia laurdag 14. mai. I finalen enda dei på nest sisteplass av 25 bidrag.
Dette var andre gongen, og fyrste gongen sidan 1996, at Frankrike deltok i Eurovision Song Contest med eit bidrag på bretonsk.
San Marino i Eurovision Song Contest 2012
San Marino deltok i Eurovision Song Contest 2012 i Baku i Aserbajdsjan med songen «The Social Network Song (OH OH - Uh - OH OH)», framført på engelsk og italiensk av Valentina Monetta.
Artist
Den sanmarinske kringkastaren Radiotelevisione della Repubblica di San Marino (SMRTV) stadfesta 14. mars 2012 at Valentina Monetta ville representere San Marino i Eurovision Song Contest 2012 i mai.
Song
I eit fjernsynsprogram med Valentina Monetta 16. mars 2012 vart «Facebook, Uh, Oh, Oh (A Satirical Song)» presentert som det sanmarinske bidraget.
Diskvalifikasjon
Det vart seinare annonsert at songen bryt regel 1.2.2. (g), som seier:
"Teksten og/eller framføringa av songen skal ikkje bringe Eurovision Song Contest eller Den europeiske kringkastingsunionen i vanry. Ingen tekstar, talar eller gestar med politisk eller liknande innhald vil verte til tillate under Eurovision Song Contest. Ingen banning eller anna uakseptabel språkbruk vil verte tillate i tekstane eller under framføringa av songane. Alle kommersielle meldingar av alle slag er forbode. Eit brot på denne regelen kan medføre diskvalifikasjon."
Den europeiske kringkastingsunionen (EBU) stadfesta at San Marino måtte teksten og tittelen til songen eller velje ein ny song før 23. mars.
Ein ny versjon av songen med tittelen «The Social Network Song (OH OH - Uh - OH OH)» vart presentert 22. mars.
I Eurovision
Sidan berre dei fire store og vertslandet var direktekvalifisert til finalen måtte San Marino kvalifisere seg i éin av dei to semifinalane.
Semifinalen
Senit starta som nummer elleve i den fyrste semifinalen 22. mai 2013. San Marino fekk til saman 31 poeng og enda på 14. plass av totalt 18 bidrag. Kvart land kunne gje maks tolv poeng til ein song, og berre dei ti beste landa gjekk vidare til finalen. Sjølv om landet ikkje gjekk vidare til finalen fekk dei sin beste plassering sidan debuten i 2008.
Al Fintas
Al Fintas er eit område i Ahmadi guvernement i Kuwait. Det ligg 17 meter over havet. Al Finţās er ein liten by med kring 23 000 innbyggjarar.
Katolske kloster i Noreg
Ei oversikt over katolske kloster i Noreg kan ein dele i to bolkar: Mellomalderens store kloster, frå kring år 1100 til nokre år etter reformasjonen i 1537, og dei klostera som er oppretta etter at Den katolske kyrkja på nytt fekk løyve til å virke i Noreg.
I moderne tid
Det moderne katolske ordensvesenet er annleis enn i mellomalderen. Mange ordenar har ikkje kloster i strikt tyding av ordet, men heller konvent (frå latin convenire, 'å samlast') eller kommunitetar (frå latin communitas, 'fellesskap'). Skiljelinjene kan vere vage, og ein gjer derfor gjerne ei grov inndeling i fellesskap i ein apostolisk tradisjon, det vil seie dei som har sitt virke ute i samfunnet; og kontemplativ tradisjon, det vil seie dei som lever innanfor klostermurar.
Jack Schroer
John Henry «Jack» Schroer var ein USA-amerikansk saksofonist, pianist og arrangør, mest kjend for arbeidet sitt med Van Morrison i 1970-åra, då han var medlem av bandet hans, The Caledonia Soul Orchestra.
Morrison møtte først Schroer i 1969, då han spelte for Colwell-Winfield Blues Band: «Eg møtte Jack Schroer i New York då eg høyrde han spele i eit bluesband og inviterte han til å spele med meg på ein konsert kvelden etter.» Schroer spelte med Morrison på konsertane hans fram til 1973 då han oppløyste The Caledonia Soul Orchestra.
Schroer spelte saksofonsoloar på fleire av songane til Morrison, som «Moondance» og «Tupelo Honey».
Verdscupen i alpine greiner 2001/Kvinner
Verdscupen i alpine greiner for kvinner i 2001-sesongen tok til 28. oktober 2000 i Sölden i Austerrike og vart avslutta 11. mars 2001 i Åre i Sverige. Turneringa omfatta 33 renn og 34 tevlingar. Tevlingane fordelte seg på 9 slalåmrenn, 8 storslalåmrenn, 8 super-g-renn, 8 utforrenn og ei kombinasjonstevling, den siste baserte på allereie avvikla enkeltrenn i slalåm og utfor.
Janica Kostelić frå Kroatia gjekk til topps i turneringa framom fjorårsvinnar Renate Götschl frå Austerrike. Régine Cavagnoud frå Frankrike vart, som året før, nummer 3.
The Guitar Man
«The Guitar Man» er ein song skriven av David Gates og spelt inn av gruppa hans, Bread. Songen kom først ut på albumet Guitar Man i 1972. Songen er ei blanding av softrock, med strykarar og akustisk gitar, i tillegg til elektrisk gitar med wah-wah-effekt, spelt av Larry Knechtel. Singelen nådde 11. plassen på Billboard Hot 100-lista i USA og den tredje førsteplassen deira på easy listening-lista, (etter «If» og «Baby I'm-a Want You»).
Melodien til songen er kompleks og det vert nytta 12 forskjellige akkordar, som er heller uvanleg for ein popsong.
Songen har sidan blitt spelt inn av David J i 2003 på albumet Estranged, Cake i 2004 på albumet Pressure Chief, Starflyer 59 i 2007 på vinylsamlinga Ghosts of the Future og av Bobby Bare jr. på EPen American Bread. Hank Marvin gav ut albumet Guitar Man med ein versjon av denne songen.
Dreamy Lady
«Dreamy Lady» er ein song frå 1975 av det britiske glamrockbandet T. Rex, men gjeven ut på singel under namnet «T. Rex Disco Party». Songen kom ut i 1976 på albumet Futuristic Dragon. B-sida består av coverversjonar av songane «Do You Wanna Dance?», opphavleg av Bobby Freeman, og «(Sittin' On) The Dock of the Bay», opphavleg av Otis Redding. Den sistnemnde av desse vert sungen av Gloria Jones, produsert av Bolan. Singelen er eit kraftig steg til sides for «T. Rex-stilen» og påverka av disco. Demoversjonar av songen vart framført i reggaestil.
Singelen låg fem veker inne på UK Singles Chart og nådde 30. plassen.
Mills Valley
Mills Valley er ein isfyllt dal på austsida av Pain Mesa mellom Biretta Peak og Diversion Hills i Mesa Range i Victoria Land. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1960-64. Han vart namngjeven av Advisory Committee on Antarctic Names (US-ACAN) etter offiser Norman J. Mills i U.S. Navy Reserve, som var øvstkommanderande for avdeling A vinteren ved McMurdo-basen i 1967.
Leddbuss
Leddbuss er ein lang buss som er ledda på midten. Den fremste delen er i grove trekk bygd opp som ein vanleg toaksla buss. Den bakre delen er festa til framparten med ei svingskive. Mellom dei to delane er det plassert ein kraftig gummibelg.
Oppbygging
Oppbygginga minner om ei trekkvogn med semitrailer, men svingskiva er plassert om lag midt mellom bakakselen på fremre og bakre del. Dette gjer at hjula på bakdelen sporar mykje betre enn ein semitrailer. Mange leddbussar har òg styring på dei bakerste hjula. Dei vert då styrte i motsett retning til framhjula på bussen, slik at dei fylger same spor som bakhjula på framdelen.
På dei fleste leddbussane er motoren plassert heilt bakast på bakdelen (hekkmotor), med drift på den bakaste akselen. Volvo og MAN hadde lenge motoren på den fremre delen og drift på den midtre hjulgangen, men dei siste modellane har hekkmotor. Ei føremon med hekkmotor er at golvet, og difor innstigingshøgda, kan lagast lågare enn det er mogleg når motoren er plasser under golvet i den fremre delen. Men på vinterføre kan det skapa problem at det er dei bakste hjula som skuvar bussen på grunn av at midtakselen kan skli ut når det er knekk i leddet. Det har difor vorte utvikla hydraulisk blokkering av leddet om det svingar meir enn det skal i høve til rattutslaget.
Dobbeltleddbuss
Nokre leddbussar er tredelte, med to ledd. Desse vert berre nytta på spesielle trasear med mykje trafikk og er førebelt ikkje særleg utbreidde. Dei vert nytta i Brasil, men òg i nokre byar i Frankrike, Nederland og Tyskland. I Göteborg i Sverige er dei òg i drift på nokre sterkt trafikkerte ruter. Både MAN, Mercedes-Benz, Van Hool og Volvo produserer dobbeltleddbussar. I Zörich i Sveits er nokre trolleydobbeltleddbussar i drift.
Dobbeltdekkarleddbuss
Dobbeltdekkarleddbussar er lite utbreidde, men den tyske bussprodusenten Neoplan har produserer slike bussar. Dei var opphavleg tenkt nytta som turistbussar, men nokre av dei og har vore i drift i Luzern og Zürich. Marknad for dobbeltdekkarleddbussar er likevel for liten til at dei store produsentane har funne det attraktivt å utvikla slike bussar.
Bruk av leddbussar
Leddbussar har større kapasitet enn uledda dobbeltdekkarar. På grunn av at dei har fleire og større dører går det fortare å fylla og tømma dei, så opphaldet på kvar haldeplass vert stuttare. Ein unngår dessutan faren for at passasjerane ramlar ned trappa til øvre dekk og skadar seg. Det har òg meir plass for rullestolar og barnevogner. Ein annan føremon er at dei er stabilare enn dobbeltdekkarar, noko som er av stor verde på vinterføre.
Leddbussar i Noreg
I fylje vart dei fyrste leddbussane i Noreg sette i ruta av Oslo sporvegar i 1981. Trondheim trafikkselskap innførte prøvedrift med leddbussar ikkje lenge etterpå.
Ulug-Beg
Mīrzā Muhammed Tāraghay bin Shāhrukh, betre kjend som Ulug-Beg var ein tatarfyrste, astronom og matematikarar.
Ulug-Beg var soneson av Timur Lenk. Han oppretta i 1440 eit observatorium av store dimensjonar i Samarkand, Ulug-Beg-observatoriet. Det vert rekna som eit av dei finaste observatoria i den islamske verda på den tida og det største i Sentral-Asia. Han bygde Ulugh Beg Madrasah (1417–1420) i Samarkand og Bukhara, og gjorde om byane til kultursenter for lære i Sentral-Asia. Ulug-Beg laga ein stjernekatalog med 1018 stjerner.
Krateret Ulugh Beigh på månen vart kalla opp etter han av den tyske astronomen Johann Heinrich von Mädler på eit kart frå 1830 over månen. Seinare vart òg ein asteroide kalla opp etter han med namnet 2439 Ulugbek.
Aubrey av Bread
«Aubrey» er ein song skriven av David Gates og spelt inn av gruppa hans, Bread. Songen kom først ut i 1972 på Bread-albumet Guitar Man, og vart sidan gjeven ut som singel. Singelen låg 11 veker på Billboard Hot 100 og nådde ein 15. plass.
David Gates skreiv songen etter å ha sett Breakfast at Tiffany's med Audrey Hepburn.
Zhongshan
Zhongshan (kinesisk: 中山; pinyin: Zhōngshān) er eit byprefektur i dei midtre delane av provinsen Guangdong ved Kinas kyst mot Sørkinahavet. Prefekturet har eit areal 1 800 km² og 3 120 884 innbyggjarar (2010). Byprefekturet Zhongshan er ikkje delt opp i fylkesnivå, men består i staden av seks nabolagsdistrikt og 18 storkommunar.